CELEX: 62011TN0188
Language: hu
Date: 2011-04-01 00:00:00
Title: T-188/11. sz. ügy: 2011. április 1-jén benyújtott kereset — Chiboub kontra Tanács

14.5.2011   
            
            
               HU
            
            
               Az Európai Unió Hivatalos Lapja
            
            
               C 145/38
            
         2011. április 1-jén benyújtott kereset — Chiboub kontra Tanács
   (T-188/11. sz. ügy)
   2011/C 145/64
   Az eljárás nyelve: francia
   
      Felek
   
   
      Felperes: Mohamed Slim Ben Mohamed Hassen Ben Salah Chiboub (Abu Dzabi, Egyesült Arab Emírségek) (képviselő: G. Perrot ügyvéd)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               A Törvényszék semmisítse meg a 2011. január 31-i 2011/72/KKBP tanácsi határozatot az M. CHIBOUB-nak sérelmet okozó részében;
            
         
               —
            
            
               semmisítse meg a 2011. január 31-i 2011/72/KKBP tanácsi határozat alapján hozott, 2011. február 4-i 2011/79/KKBP végrehajtási határozatot az M. CHIBOUB-nak sérelmet okozó részében;
            
         
               —
            
            
               semmisítse meg a 2011. január 31-i 2011/72/KKBP tanácsi határozat alapján hozott, 2011. február 4-i 101/2011/EU rendeletet az M. CHIBOUB-nak sérelmet okozó részében;
            
         
               —
            
            
               következésképpen állapítsa meg, hogy a Tanács viseli a költségeket.
            
         
      Jogalapok és fontosabb érvek
   
   A felperes három jogalapot hoz fel a keresete alátámasztására.
   
               1.
            
            
               Az első jogalap az alapvető jogok, és különösen a védelemhez való jog megsértésén alapul, amennyiben a 2011/72/KKBP határozat szankciókat ír elő, és jelentős sérelmet okoz a felperesnek anélkül, hogy előzetesen meghallgatták volna, és anélkül, hogy később érdemben ismertethette volna az álláspontját.
            
         
               2.
            
            
               A második jogalap az indokolási kötelezettség, a hatékony bírói jogvédelemhez való jog és az ártatlanság vélelmének megsértésén alapul, amennyiben a felperest előzetes meghallgatás, és a felvételt igazoló ténybeli és jogi indokok megjelölése nélkül vették fel a vitatott listára.
            
         
               3.
            
            
               A harmadik jogalap nyilvánvaló értékelési hibán alapul, amennyiben a felperest nem gyanúsíthatták pénzeszközök pénzmosás céljából elkövetett hűtlen kezelésével, mivel e pénzeszközök a FIFÁ-tól származtak, amelyekkel a felperest 2006-2010 között díjazták különböző szerződések keretében.